પપ્પાની વાત પતી એટલે મમ્મીએ રમીલાને કહ્યું : ‘રમીલા, આપણે જ આવું કરીશું તો આપણા સંતાનો શું શીખશે – એ વિચાર્યું છે કદી ? આપણાં સંતાનો આપણી શું હાલત કરશે એવી ક્યારેક કલ્પના કરી જોજો. આપણા જમાનામાં તો આપણી ભૂલો સુધારવાવાળા અને કંઈક બે શબ્દો કહેવાવાળા થોડા ઘણા લોકો પણ મળી રહેશે પણ જ્યારે એમના જમાનામાં આપણો વારો આવશે ને ત્યારે આપણા સંતાનોને સમજાવવાવાળા કોઈ માણસો જ ક્દાચ નહીં બચ્યા હોય ! સંસ્કારની સમજણ પછી કોણ આપશે ?’